Seminar iz kolegija Industrijske geografije 
UPUTE I PRAVILA ZA PISANJE I IZLAGANJE SEMINARA
Način pisanja seminara:

-  studenti obrađuju odabranu temu
- seminar nije direktan prijevod niti kompilacija nekoliko radova, već iznošenje vlastitih razmišljanja, stavova i zaključaka na zadanu temu.
- rad se piše u Times New Romanu, veličine slova 12 s proredom 1,5. Ujedno tekst mora biti obostrano poravnat.
- seminar generiran, poboljšan ili značajno dorađen pod utjecajem umjetne inteligencije bit će odbijen. Citiranje materijala generiranog umjetnom inteligencijom kao primarnog izvora također nije prihvatljivo. Sadržaj generiran umjetnom inteligencijom može lažirati činjenice, reference ili analize, pa je svaki student odgovoran za sadržaj seminara koji predaje na ocjenu.
PISANI SEMINARSKI RAD:

Seminar mora sadržavati slijedeće dijelove:

1. na naslovnoj strani:  naziv seminara, studenti koji ga izrađuju, smjer, godina, datum izrade
2. na 1. stranici – SADRŽAJ

3. UVOD – u njmenu se opisuje tema i predmet rada.
4. OBRADA TEME PO POGLAVLJIMA - u svakom poglavlju sažeto iznijeti glavnu problematiku.
5. ZAKLJUČAK (iznijeti sažetak obrađene teme s vlastitim osvrtom).
6. POPIS LITERATURE - provjeriti kako se pravilno citira literatura u najnovijem broju Hrvatskog geografskog glasnika– nepravilno citirana literatura znači manju ocjenu!
7. POPIS IZVORA (također provjeriti u relevantnim časopisima npr. u Hrvatskom geografskom glasniku).
Tehničko oblikovanje:
-  tekst se piše dvostruko poravnat, a poglavlja se numeriraju

- tablice, karte i slike moraju biti dobre kvalitete, uređeni, pregledni i svrsishodni – tablice i slike su nadopuna tekstu i ne moraju se posebno opisivati. Slike i fotografije nisu same sebi svrha.

- također je poželjno da se izrađuju samostalno, a ne da se preuzimaju s interneta. 
- svaka tablica, slika, karta ili grafikon moraju imati svoj broj, naziv i izvor iz kojeg su preuzeti (kao i datum preuzimanja) te ukoliko su preuzeti iz stranih izvora bilo bi poželjno da su prevedeni na hrvatski. 
- nije potrebno, ako postoje, formule i izračune prezentirati i opisivati u seminarskom radu 

- u radu većina referenci moraju biti članci i knjige, a u manjoj mjeri elektronski izvori.
- literaturni navodi imaju autora i obuhvaćaju članak, knjigu, poglavlje u knjizi/zborniku ili bilo kojoj drugoj tiskanoj publikaciji te članke s interneta.
- Izvori su različiti dokumenti i izvješća, slike ili tablice s interneta, novinski članci, baze podataka, GIS podaci, statistički podaci i sl. Sve to i još detaljnije, navedeno je u uputama za autore u Hrvatskom geografskom glasniku. 
-  U popisu korištene literature i izvora na kraju seminara potrebno ih je navoditi zasebno.
- internetski izvori (naročito Wikipedija i sl.) trebaju se izbjegavati zbog nepouzdanosti podataka. Seminari s najvećim brojem internetskih izvora u literaturi vrednovati će se minimalno.
- preporučuju se članci iz znanstvenih baza podataka poput Web of science, Science Direct, Current Contents, Ebsco, Hrčak te dokumenti i svi ostali izvori dostupni na službenim stranicama javne uprave, raznih ministarstava kao i podaci Državnog zavoda za statistiku, a kao dodatni izvor mogu poslužiti i novine te druga periodika.
- NE PREPISIVATI SADRŽAJ IZ UDŽBENIKA

- preporučeni broj stranica seminara: minimalno 15 do max 20 stranica
- seminar se smatra odrađenim nakon predaje pisanog rada i održane prezentacije.
- studenti su dužni prisustvovati Seminaru najmanje 70%  od ukupno održanih seminara.
- Rad se šalje na mail na način: ime i prezime_IG_naziv seminara
Ocjenjuje se:

1. Sadržaj seminara 

2. Tehnička uređenost seminarskog rada
3. Pravopisna i gramatička ispravnost teksta

4. Izabrana literatura i izvori

5. Kvaliteta grafičkih priloga i tablica

6. Vlastita zapažanja 

KOD IZLAGANJA:

· Izlaganje mora biti jasno i razumljivo. Prezentacija mora sadržavati samo natuknice, a ne cijele rečenice ili tekst. Struktura PPT treba odgovarati strukturi seminarskog rada.
· U prezentaciji izbjegavati pretamne i presvjetle boje podloge i teksta.

· Tablice, karte i grafikoni tj.podaci u njima moraju biti vidljivi i iz zadnje klupe. Svi moraju imati navedene izvore.
· Nema čitanja kod izlaganja – student mora pričati na temu koju je obrađivao
· Nužno je pridržavati se zadanog vremena.
· Pripremiti nekoliko suvislih pitanja za raspravu nakon izlaganja – može na zadnjem slajdu PPT-a
· Izlaganje:  15-ak min
Za sve detaljnije informacije možete se obratiti na mail: jloncar@geog.pmf.hr ili osobno.
